da en da nl ca da da de es da da da da da da da da sv da da da da en da de da da zh da da da da da de da da da da da da da da da da da da da nl da en da da es nl da
Ny arbejdsskadereform er langt fra at løse problemerne på et moderne arbejdsmarked | Akademikerne
23.9.2022 15:06:08 CEST | Akademikerne
Reformen får slet ikke taget fat om nældens rod og gjort arbejdsskadesystemet relevant for den hastigt voksende del af arbejdsmarkedet, hvor problematikker om psykisk arbejdsmiljø slår hårdt igennem i disse år, herunder stress. Samtidig ærgrer det Akademikernes formand, at man politisk ikke er kommet i hus med at sikre højere erstatninger i arbejdsskadesystemet, til trods for at regeringen i sit forståelsespapir havde sat dette mål.
Det er vigtigt, at der i arbejdsskadesystemet nu bliver sikret ret til uddannelsesgodtgørelse, mener Lisbeth Lintz, formand for Akademikerne, i forlængelse af der netop er landet en politisk aftale om en reform på området. Dermed opnår lønmodtagere, der efter en arbejdsskade ikke længere er i stand til at arbejde med samme job, en ret til at tage en uddannelse i et andet fag til 83 procent af den hidtidige indkomst.
”Alt for mange lønmodtagere, som i dag får en arbejdsskade, vender ikke tilbage til arbejdet. Det er derfor meget positivt, at reformen sikrer, at tilskadekomne har mulighed for at komme videre ved at kunne tage en uddannelse samtidig med, at de sikres et ordentlig eksistensgrundlag”, siger Lisbeth Lintz, formand for Akademikerne.
Men at reformen endte uden en aftale om højere erstatningssummer for arbejdsskader med varige mén, er skuffende, mener Lisbeth Lintz. Ikke mindst set i lyset af, at regeringen havde sat dette som afgørende målsætning for en forbedring af arbejdsskadessystemet inden forhandlingerne.
”Der er ganske simpelt brug for, at skadelidte får en kompensation, som sikrer dem en erstatning, som står mål med skaden. Det er kun retfærdigt og ansvarligt at sikre, at alle skadelidte er garanteret et ordentligt levegrundlag”, siger Lisbeth Lintz.
Også på spørgsmålet om at få sikret en større ligestilling mellem psykisk og fysiske problemstillinger i arbejdsskadesystemet halter reformen gevaldigt.
”Vi er glade for, at man nu sikrer en nemmere erstatning til ansatte, som udsættes for vold på arbejdet. Og at de samtidig ikke længere er nødt til at anmelde de borgere, de arbejder med, for vold.  Men det ændrer desværre ikke på, at langt hovedparten af de arbejdstagere, som får psykiske lidelser efter en alvorlig stressbelastning på arbejdet, står tilbage med meget lille udsigt til at få en erstatning. Det er og bliver et svigt af mennesker, som er blevet skadet af deres arbejde”, siger Lisbeth Lintz.
Kontakt Lisbeth Lintz på 24888442 eller på ll@ac.dk.
Akademikerne varetager interesser for 465.000 medlemmer på det offentlige og private arbejdsmarked.
33 69 40 40http://www.ac.dk/
Akademikerne er en partipolitisk uafhængig paraplyorganisation for 28 faglige organisationer, der organiserer akademisk uddannede i Danmark. Akademikerne repræsenterer pr. 1. januar 2021 ca. 447.000 medlemmer med en lang videregående uddannelse.
Akademikerne samarbejder med medlemsorganisationerne for at sikre et attraktivt akademisk arbejdsmarked. Akademikerne skal øge akademikernes indflydelse i samfundet.
Følg pressemeddelelser fra Akademikerne
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Akademikerne
Akademikerne til regeringen: Danmark har ikke brug for mindre uddannelse26.9.2022 11:01:00 CEST | Pressemeddelelse
Det er den helt forkerte vej at gå, når regeringen som en del af udspillet Danmark kan mere 3, nu foreslår at halvere en lang række universitetsuddannelser. Det mener hovedorganisationen Akademikerne, der advarer mod at sænke uddannelsesniveauet.
Nyt uddannelsestilbud mellem DI Digital og Akademikerne skal klæde mindre virksomheders højtuddannede medarbejdere på til fremtiden19.9.2022 12:46:55 CEST | Pressemeddelelse
Nyt samarbejde om digital efteruddannelse skal klæde SMV’er på til fremtiden og sikre akademisk ansatte mere relevant kompetenceudvikling. Når digitaliseringen breder sig med så høj hastighed, som den gør i disse år, betyder det, at alle medarbejdere – ikke kun IT-specialisterne – skal blive dygtigere til at drive udviklingen.
Akademikerne: Regeringens finanslovsforslag skærer massivt på uddannelse31.8.2022 13:04:07 CEST | Pressemeddelelse
Det er under al kritik, at regeringen med sit forslag til næste års finanslov vil sende de humanistiske og samfundsvidenskabelige uddannelser ud i massive nedskæringer. Det er meldingen fra hovedorganisationen Akademikerne, der påpeger, at uddannelserne allerede fra nytår vil mangle ca. 280 mio. kr., svarende til 5000 kr. pr. studerende, hvis ikke politikerne prioriterer at finde finansiering til taxameterløftet.
Akademikerne: Lønnen skal følge med, hvis nye barselsregler skal være en succes2.8.2022 10:55:37 CEST | Pressemeddelelse
Fædrenes ret til løn under barsel skal sikres i funktionærloven, hvis de nye barselsregler skal være en succes. Det mener hovedorganisationen Akademikerne.
Akademikerne: Årets optag vidner om, at udflytningsaftalen har slået fejl28.7.2022 00:02:00 CEST | Pressemeddelelse
Der er ledige pladser på 7 ud af 10 uddannelsesudbud uden for de større byer. Ifølge hovedorganisationen Akademikerne, vidner det om at regeringens udflytning af studiepladser ikke har virket efter hensigten.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022